Ligte ontbyd bederf | www.kampforum.co.za
Ligte ontbyd bederf
Submitted by Arie on Wed, 20/09/2017 - 16:00
Gedink met die trietsige weer vandag kan ek 'n paar resepte neerpen, maar nee, toe besluit almal wat leef om te kom kuier. Nou al 6 mense hier gehad, maar ek kla nie, lekker om so te kuier!!
Nou kyk so nou en dan kan 'n man sy vrou so bietjie bederf met ietsie anders vir ontbyd, ek noem hierdie sommer Arie se "Toasted Cheese" my kleinkinders is nogals mal hieroor?
Braai 'n sny brood in 'n braai pan en klein bietjie olie tot goud bruin, draai om en braai ander kant ook so mooi goudbruin. Sit die brood een kant om af te koel.
Stel die oond op "Grill" om solank lekker op te warm.
Rasper GENOEG verouderde chedar kaas, krummel 'n baie mozerella kaas saam in en vir geluk krummel sommer 'n lekker klomp blou kaas ook daarin. Sny 'n paar Dill agurkies in baie klein stukkies saam in die kaas. Meng goed deurmekaar en skep dan 'n paar eetlepels mayonaise oor dit, as jy wil so teelepel sterk engelse mosterd net vir luck. Meng alles goed deurmekaar.
Plaas nou so drie plakkies "Hickory ham" op elke sny brood, nie minder as drie nie, hulle sny die goed mos deesdae so dun, as jy minder opsit proe jy dit nie! Plaas so paar lepels van die kaas met mayo mengsel op elke sny bo - op die ham. dit moet so 4 cm dik wees.
Plaas die brood met die ham, kaas, mayo op in die grill. Intussen "poach" [weet nie wat is die afrikaans nie] jy 'n paar eiers , een vir elke snytjie brood, die geel moet nog lekker sag wees.
Sodra die kaas mengsel mooi gesmelt het, haal die brood uit die grill, plaas 'n poached eier op elkeen en garneer [hoes daai vir 'n hoge woord?] met fyn gekapte gras uitjie, net so vir die mooi geit.
Bedien met vars uitgedrukte pomelo sap met helfte vonkel wyn.
As jy regtig wil kan jy dalkies dan ook maar die sdkotelgoed was sodat vroulief regtig 'n oggend af het, dit is natuurlik nadat sy die bed opgemaak het!
Die goed is nogals regtig "filling" en so twee brooidjies per persoon behoort genoeg te wees.
Wed, 20/09/2017 - 17:08
Hierdie een ly ook na 'n…
Hierdie een ly ook na 'n wenner vir my, my bek is sommer nat van die kwyl.
Wed, 20/09/2017 - 17:24
Dit klink nou regtig lekker. Ek moet dit onthou as Colin se kinders van die Kaap weer hier kom slaap. Hulle is mal oor kaasdisse en sal daarvan hou. Maklik om te maak ook. Mayonaise gemeng in die kaas, maak dit seker lekker romerig.